**Xana vuvekisi bya wena byi ta ku yisa ehenhla?**

**#SpotTheNot**

**Tiva ku hambana exikarhi ka vuvekisi, xitokofela, xikimi xa phiramidi & Ponzi.**

Xana u endlile vuvekisi eka ximakiwa xa mali; u vekisile mali ya wena na xitokofela lexi tshembhekeke; kumbe u xiphemu xa xikimi xa phiramidi? Loko vuvekisi byi ku nyika ntlheriso wa le henhla swinene, u fanele u sungula ku vutisa swivutiso hi ku va byi ri enawini, na minxungeto leyi fambelanaka na nkateko walowo. Xitirhisiwa xi ta ku pfuna ku twisisa ku hambana exikarhi ka vuvekisi, xitokofela na xikimi xa phiramidi.

|  |  |
| --- | --- |
| **TINHLAMUSELO** | |
| **Xikimi xa phiramidi** | Xikimi xa phiramidi i xikimi lexi lavaka leswaku u hakela hakelo ya le kusunguleni yo nghena laha endzhaku u nga ta laveka ku lava swirho swin'wana u nga se kuma ntlheriso hi vuvekisi bya orijinali Ku tala ka vanhu lava rhukhurutiwaka, i ku tala ka ntlheriso. |
| **Xikimi xa Ponzi** | Swikimi swa Ponzi swi hikwalaho ka vukorhokeri bya mafambiselo ya vuvekisi lebyi nga na vuxisi. Swirho swi hlenga mali eka "mufambisi wa photifoliyo" loyi a va tshembhisaka ntlheriso wa le henhla. Loko swirho sweswo swi lava ku tlheriseriwa mali ya swona, va hakeriwa hi mali leyi nghenaka leyi hlengiweke hi vatekaxiave lava joyinaku endzhakunyana. Munhu loyi a lulamisaka vuxisi lebyi u lawula matirhelo hinkwawo. Va hundzisela ntsena mali ku suka eka tlilayente ku ya eka yin'wana. Ku hava ximakiwa xa ntiyiso xa vuvekisi. |
| **Xitokofela** | Xitokofela i tlawa wo tinyiketa wa vanhu (swirho) lava boheleriwaka hi xivangelo xofana. Va hlanganisa switirhisiwa swa mali xikan'we ku vuyerisa tlawa. |
| **Vuvekisi** | Ku veka mali eka nchumu lowu u ehleketaka leswaku wu ta ndlandlamuka hi nkoka hi nkarhi woleha. Ku na tindlela to hambanahambana ta vuvekisi leti nga ku pfunaka ku kurisa mali ya wena to fana na switoko, nhundzu, tibondo na tianyuwiti. |

**Leswi nga endzeni**

1. Xana xikimi xa phiramidi i yini?
2. Xana swikimi swa phiramidi swi tirhisa ku yini?
3. Xana xikimi xa Ponzi i yini?
4. Xana xikimi xa Ponzi xi tirhisa ku yini?
5. Leswi swikimi swa tiphiramidi swi tumbetisiwaka swona swi languteka onge i switokofela.
6. Swikombiso swa swikimi swa tiphiramidi na swikimi swa Ponzi.
7. Leswi u tisirhelerisaka swona leswaku u nga ngheneleli xikimi xa phiramidi.
8. U hambanyisisa ku yini vuvekisi bya ntiyiso, xitokofela lexi nga enawini kumbe xikimi xa phiramidi.
9. Swivutiso swa nkoka leswi u faneleke ku swi vutisa loko munhu kumbe khamphani yi lava leswaku u endla vuvekisi na yona?
10. Xana u endla yini loko u ri muxanisiwa wa vuxisi bya xikimi xa phiramidi.
11. Vutihlanganisi bya nkoka

**TITIVISI NA KU TI SIRHELELA KU SUKA EKA SWIKIMI SWA PHIRAMIDI**

1. **Xana xikimi xa phiramidi i yini?**

Xikimi xa phiramidi i xikimi lexi swirho swi kumaka mali hi ku lava vanhu van'wana tanihi swirho swa xikimi xa phiramidi ku nga ri ku suka eka ku xavisa nhundzu kumbe vukorhokeri. Ekla xikimi xa phiramidi, swirho swi ringeta ku endla mali hi ku lava swirho swintshwa Hambiswiritano, tivoneli tanihi leswi swikimi leswi mikarhi yin'wana swi tumbelaka tanihi mabindzu kumbe mikoteko yo vekisa leyi kongomisaka eka ku xavisa swimakiwa leswi nga enawini swa mali kumbe vukorhokeri. Swikimi swa phiramidi a hi swimakiwa swa ntiyiso swa vuvekisi kumbe mabindzu ya ntiyiso. A SWI LE NAWINI!

1. **Xana swikimi swa phiramidi swi tirhisa ku yini?**

Muxisi ku nga va munhu wihi kumbe wihi. Ku nga va munhu un'wana loyi u n'wi xiximaka kumbe ku n'wi tshembha. Va dya hi ku lava ka wena ka ku va na vuhlayiseki bya mali na ku lava ka wena ka ku tshembha leswaku swa koteka ku kuma rifumo hi xihatla. Vaxisi lava va khorwisa swinene naswona va ta ku byela switori swa vutomi bya vona na ku humelela ka vona. Leswi va nga ta ku byela swona swi nga twala onge swi le nawini- hambiswiritano, leswi hi leswi va ku kumisaka swona leswaku u joyina xikimi xa phiramidi. Tsundzuka, vaxisi a va na mhaka na wena, va lava ntsena mali ya wena.

Vaphuromoti vosungula va xikimi xa phiramidi va rhikuruta swirho, leswi na swona swi rhukhurutaka xirho xin'we kumbe swotala. Mintlheriso yikulukumba leyi tshembhisiweke swirho leswi joyineke khale yi hakeriwa hi mali ya swirho leswintshwa. Leswaku xirho xintshwa xi kuma ntlheriso, swirho swintshwa swotala swi fanele swi rhikhurutiwa. Eka swiyimo swotala i swirho swo hlayanyana swa khale, leswi nga va ku vatirhisi va xikimi swi vuyeriwaka. Swirho leswi joyinaka xikimi endzhaku swi tala ku lahlekeriwa.

Loko munhu un'wana na un'wana ehansi ka yena a rhikhuruta eka xikimi, vanhu lava joyineke a nga se joyina va endla mali yotala. Hikokwalaho swi vuriwa xikimi xa phiramidi. Ehansi ku va ku ri na vanhu votala naswona lava nga ehenhla va vuyeriwa swinene. Phesente ya le henhla ya muholo yi hakeriwa swirho leswi joyineke xikimi ekusunguleni naswona va le henhla eka phiramidi.

Xiphiqo xi sungula laha ku nga ha kumekeku vanhu vo va nghenisa naswona a ka ha ri na mali leyi nghenaka, ku va yi hundziseriwa eka layini ya phiramidi. Hi laha vanhu va sungulaka ku lahlekeriwa hi mali ya vona kumbe va nga kumi mali ya vona. Nkarhi lowu swirho swi mangalaka leswi, eka valawuri, ku va se ku ri leti. A swi talanga leswaku valawuri va nga kuma mali ya swirho, tanihi leswi vaxisi va nga ta va va nyamalarile kumbe ku ri hava mali leyi kumekaka leswaku yi ta hakela swirho.

1. **Xana xikimi xa Ponzi i yini?**

Muxaka wo fana wa xikimi xa vuxisi i xikimi xa Ponzi, lexi thyiweke vito endzhaku ka Charles Ponzi ku suka hi va 1920’s. Ponzi u xisile vavekisi leswaku va ta endla phurofiti ya 50% hi tin'hweti tinharhu.

1. **Xana xikimi xa Ponzi xi tirhisa ku yini?**

Swikimi swa Ponzi swi hikwalaho ka vukorhokeri bya mafambiselo ya vuvekisi lebyi nga na vuxisi. Swirho swi hlenga mali eka "mufambisi wa photifoliyo" loyi a va tshembhisaka ntlheriso wa le henhla. Loko swirho sweswo swi lava ku tlheriseriwa mali ya swona, va hakeriwa hi mali leyi nghenaka leyi hlengiweke hi vatekaxiave lava joyinaku endzhakunyana. Munhu loyi a lulamisaka vuxisi lebyi u lawula matirhelo hinkwawo. Va hundzisela ntsena mali ku suka eka tlilayente ku ya eka yin'wana. Ku hava ximakiwa xa ntiyiso xa vuvekisi.


Swikimi swa Ponzi mikarhi yin'wana swi fambisiwa hi ku tirhisa WhatsApp hi vaxisi lava tirhisaka maendlelo yo xisa lama vuriwaka “identity hijacking”. Laha, vutiveko bya munhu loyi a tivekaka swinene byi tirhisiwa hi swigevenga, leswi tiendlaka onge i mavandla yo tiveka ya mali, ku kuma mali ku suka eka vanhu.


**Insert Speech Bubble:**


Hi swikimi swa Ponzi, vavekisi va nyika mufambisi wun'we wa photifoloyi mali. Kutani, loko va lava ku tlheriseriwa mali ya vona, va hakeriwa hi mali leyi nghenaka leyi hlengiwaka hi vavekisi va sweswi, na xikimi xa phiramidi, mungheni wa le ka xikimi rosungula u lava vavekisi van'wana lava na vona va lavaka vavekisi van'wana. Lava nga ehansi ka phiramidi va hakela lava nga ehenhla ka phiramidi.

**Swikombiso swa xifaniso (dezayina khamphani yi tumbuluxanakambe swin'wana swo fana leswaku ku va ku ri hava timhaka to kopa)**

**Leswi xikimi xa phiramidi xi tirhisaka swona**







1. **Leswi swikimi swa tiphiramidi swi tumbetisiwaka xiswona swi languteka onge i switokofela**

Switokofela swa xintu i vuvekisi lebyi tshembhekeke eAfrika Dzonga (SA). Khomborakona, vaxisi va kumile ndlela yo rhoba vaveki lava nga ehleketeku nchumu hi mali ya vona hi ku tirhisa tindlela totala ta netiweke na maendlelo ku yiva mali ya wena. Xikombiso xin'wana i, switokofela swa WhatsApp leswi nga swikimi swa phiramidi hi xivumbeko xintshwa.

Leswi hi leswi swi tirhisaka swona: U rhambiwa ku joyina tlawa wa xitokofela hi ku tirhisa WhatsApp (leswi ku nga tlawa lowu vulavulaka hi WhatsApp), kambe u nga se nghenisiwa, u fanele u hakela hakelo yo joyina ya R200 na xitshembhiso xa leswaku u ta kuma kwolomu ka R1000 loko u rhikhuruta vanhu vambirhi kumbe votala ku va va joyina tlawa. Leyi a hi yona ndlela ya ntolovelo yo vekisa eka xitokofela.

Xitokofela hi loko tlawa wa vanhu va hlangana hi xikongomelo xofana. Va tiboha ku veka mali eka nkwama n'hweti yin'wana na yin'wana naswona ku ya hi muxaka wa xitokofela xirho xin'wana na xin'wana xi na nkarhi wa xona wo kuma mali. Xikombiso: 12 wa swirho swi veka R100 hi n'hweti. Xirho xin'wana na xin'wana xi ta va na nkarhi wa xona wo kuma R1200. Xirho xin'wana na xin'wana xi ya emahlweni xi hakela R100 hi n'hweti hambiloko va kumile hakelo ya vona. Va tiboha eka malulamiselo ku ringana nkarhi wokarhi.

Ku tiyisia leswaku vandla leri u tirhanaka na rona i xitokofela lexi nga enawini, kambela loko ri tsarisiwile na Nhlangano wa Rixaka wa Xitokofela xa Afrika Dzonga (NASASA). Xitokofela xi fanele xi ku nyika nomboro ya ntsariso wa NASASA.

1. **Swikombiso swa swikimi swa phiramidi na swa Ponzi**

Xovava, swikimi swa phiramidi swi tiveka ngopfu exikarhi ka maAfrika Dzonga naswona vanhu votala lava kokiweke rinoko hi ku langutela ku endla mali hi ku olova, va lahlekeriwile hi mali yotala hi ku tekaxiave eka swikimi leswi swa vuxisi. Swikombiso swa swin'wana swa swikimi swa phiramidi leswi tirheke eAfrika Dzonga i:

* Switokofela swa WhatsApp
* Pipcoin,xikimi xa "cryptocurrency"
* SAcoin, xikeme lexi kalaka xa vuvekisi bya tikhoyini
* Copy Profit Success (CPS) xa misava hinkwayo
* BTC ya Misava hinkwayol, a cryptocurrency trading platform
* Mavrodi Mundial Moneybox (MMM)

**Lemuka: Swikimi swa phiramidi leswi longoloxiweke laha henhla hi swin'wana swa swikimi swa phiramidi swo tiveka swinene leswi xiseke vanhu hi mali ya mamiliyoni. Ku tshama ku ri na swikimi swintshwa swa phiramidi leswi humelelaka lembe rin'wana na rin'wana naswona u fanele ku va na vutivi byo kota ku titivisa swona. U fanele u tlhela u tiva leswaku u vutisa swivutiso swihi**

Swikombiso swa swin'wana swa swikimi swa Ponzi leswi tirheke eAfrika Dzonga i:

* Kubus scheme - xi katsile ku kuma meleka ku endla ximakiwa xo saseka

1. **Xana u tisirhelerisa ku yini ku suka eka ku rhikhuritiwa eka xikimi xa phiramidi**

Ndlela yo antswa yo tisirhelela ku suka eka ku nghenisiwa eka xikimi xa phiramidi i ku tiyisisa leswaku u tiva loyi u tirhisanaka na yena:

* Endla ndzavisiso hi khamphani leyi ku nyikaka nkoteko wo endla vuvekisi. Webusayiti a hi xikombiso xa leswaku khamphani ya hanya naswona yi le nawini.
* Loko u lava ku vekisa mali i swa nkoka ku kuma xitsundzuxo xa mali ku suka eka mutsundzuxi wa swa timali loyi a nyikiweke mpfumelelo.
* Kuma vuxokoxoko bya vona bya vutihlanganisi, adirese ya vona ya ndhawu na ku endzela tihofisi ta vona loko swi koteka. Tsundzuka, hikuva muako wa vona wu nga languteka wu sasekile naswona vanhu lava tirhaka kona va ambarile kahle, a swi vuli leswaku i khamphani leyi nga enawini. Totala ta tikhamphani leti ta "xisa" leswi vulaka leswaku ti vonaka ti ri leswi ti nga riki swona.

Kambela na Vulawuri byo Fambisa Xiyenge xa swa Timali (Financial Sector Conduct Authority) (FSCA) loko khamphani yi nyikiwile mpfumelelo wo fambisa bindzu ra swa timali eAfrika Dzonga. Ku ve na milandzu laha vaxisi va yivaka tinomboro ta ntsariso wa vaphakeri va vukorhokeri bya swa timali lava nyikiweke mpfumelelo ku xisa swirho no ringeta ku endla i ngaku va le nawini. Kumisisa loko hakunene khamphani yi hlangana na munhu loyi a nyikaku vukorhokeri bya mali, na loko vukorhokeri lebyi va byi nyikaka byi pfumeleriwile hi FSCA.

* Kambela na Nhlangano wa Rixaka wa Xitokofela xa Afrika Dzonga (NASASA)loko xitokofela xi tsarisiwile na loko milawu ya vona yi fambelana na ya xikimi lexi va xi navetisaka. Va laveka ku va na nomboro ya ntsariso ya NASASA.
* Swikimi swa phiramidi hi ntolovelo swi rhikhuruta swirho swintshwa eka tisemina, tinhlengeletano ta le makaya, hi tifoni, hi tiimeyili, hi mapapila kumbe mediya ya vanhu. Va tirhisa vanhu ku "nyika vumbhoni" eka tinhlengeletano to rhikhuruta, ku ku koka leswaku u joyina. Tanihi leswi minhlangano leyi nga enawini yin'wana yi tirhisaka endlelo ro fana ro rhikhuruta, tshama u ri na ntiyiso wa leswaku u tinghenisa kwihi.
* U nga vi na xihundla hi ofa leyi u nga nyikiwa. Kuma mavonelo eka vana va wena, vanghana na vaakelani. Loko va tiva hi vuxisi byebyo, va ta ku tsundzuxa. Loko u vona ofa leyi tanihi vuxisi, u nga tsundzuxa na van'wana.

**Tivoneli: Swikimi swin'wana swa phiramidi swi endla hakelo yosungula eka swirho- va va koka leswaku va ta endla nhlengo wotala.**

**Xikombiso:**

U "vekisa” R1 000. Endzhaku ka n'hweti, xikimi xi hakela R200 eka vuvekisi bya wena, leyi ku nga 20%. Leswi swi vonaka ku ri mahungu lamanene eka wena- xikimi xi vonaka xi tirha! Wa nyikela hikwalaho ka ku lava ku endla mali yotala naswona u hoxa mali yin'wana yoringana R1 000. Leswi u nga swi tiveku hi leswaku, R200 yaleyo yi huma eka nhlengo wa wena wa R1 000. Se, eka R2000 leyi u yi humeseke ya nhlengo eka xikimi, vaxisi sweswi va na R1 800 naswona u na R200 ntsena.

**Lemuka: Tsundzuka, loko xilo xi vonaka xi ri kahle hi xivumbeko, xi languteka xi ri kahle ku va xa ntiyiso!**

1. **U hambanyisisa ku yini vuvekisi bya ntiyiso, xitokofela lexi nga enawini kumbe xikimi xa phiramidi.**

| **Vuvekisi** | **Xitokofela** | **Xikimi xa phiramidi** |
| --- | --- | --- |
| Muvekisi a nga laveki ku rhikhuruta vavekisi van'wana eka xikimi. | Xirho a xi laveki ku rhikhuruta vavekisi van'wana eka xikimi.  Swirho hinkwaswo swa xitokofela swa tivana, va avelana xikongomelo xofana naswona va na vuxaka byo tiya na lebyi hetaka nkarhi woleha. | Vanhu vatshama va laveka ku rhikhuruta van'wana eka xikimi naswona va tshembhisiwa mintlheriso ya le henhla hi nkarhi wokoma. |
| Muvekisi u tiva laha mali ya yena yi vekisiweke kona na mpimo wa ntlheriso. | Xirho xi tiva laha mali ya xona yi vekisiweke kona na leswaku i mali muni leyi nga ta hakeriwa eka vona endzhaku ka nkarhi wokarhi.  Xipfuno xa xirho xi kombisiwile kahle hi ku ya hi khwantamu na nkarhi. | Mali yi tshama yi karhi yi cincacinciwa hi ku olova ku ri hava gingiriko ra ntiyiso ra ikhonomi kumbe swimakiwa swa mali leswi nga khomanisiwa eka yona. Laha swimakiwa swa mali swi xavisiwaka, ko va ntumbelo wo tumbeta xikimi xa phiramidi. Mintlheriso ya nkoka yi pfelela yi huma eka vanhu lava rhikhurutiweke ku nga ri ku suka eka nxaviso wa xiviri wa ximakiwa. |
| Minxungeto hinkwayo ya vuvekisi ya vulavuriwa leswaku vavekisi va ta teka swiboho hi ku twisisa. | Ku sukela loko switokofela swi ve leswi endliweke swa ximfumo, minxungeto i yitsongo swinene, kambe yin'wana ya sala , swo fana na ku va swirho swi nga endli nhlengo wa nkarhi na nkarhi , ku fambisa mali hi ndlela yo ka yi nga ri kahle, na ku va na nkucetelo eka vaxisi lava fambisaka swikimi swa phiramidi na milawu leyi nga riki erivaleni hi leswi mali yi nga tirhisisiwa xiswona na ku vekisiwa swona.  Switokofela swi langutisa ngopfu ku tirhisa milawu. Milawu yi hlamusela maendlelo ya matirhelo na xikongomelo xa tlawa wa xitokofela. Hi ku pfuxeta milawu, xirho lexi nga na vuswikoti xa xitokofela xi nga kumisisa loko xitokofela xi ringanela na muxaka wa minxungeto ya vona na loko lu ri na mfambelano na swilaveko swa vona hi ku joyina tlawa. | Mintlheriso leyi nga riki ya xiviri ya tshembhisiwa, naswona minxungeto leyi fambelanaku na ku lahlekeriwa hi mali ya wena a yi vuriwi. |
| Mutsundzuxi wa vuvekisi u tsarisa na FSCA. | Tlawa wa xitokofela wu laveka ku va xirho xa Nhlangano wa Rixaka wa Xitokofela xa Afrika Dzonga (NASASA) kumbe huvo leyi fanaka leyi pfumeleriweke hi Murhijisitara wa Tibangi. FSCA i mutirhisani wa vulawuri wa NASASA. | Vaphuromoti a va lawuriwi naswona ava tsarisiwanga helo. Vatirhisi van'wana va swikimi va rhijisitara tikhamphani ta vona na Khomixini ya Tikhamphani na Vun'wini bya Nhundzu, kambe leswi a swi vuli leswaku va pfumeleriwa ku teka mali ku suka eka vanhu. |
| Mutsundzuxi wa swa vuvekisi wa landzeleriseka na ku va na vutihlamuleri bya mitirho ya yena na vutsundzuxi. | Mitlawa ya switokofela yi fanele yi va swirho swa NASASA kumbe huvo leyi fanaka leyi nyikiweke mpfumelelo hi Murhijisitara wa Tibangi naswona va kota ku landzelerisiwa. | Hikuva mikarhi yotala swa tika ku landzelerisa ntumbuluko wa xikimi kumbe vaphuromoti, vaxisi van'wana va kota ku papalata ku khomiwa na ku nyamalala va nga ha landzeleriseki loko xikimi xi feyila. Hambiloko vaxisi va khomiwa na ku bohiwa ku na nkoteko wutsongo wa leswaku vanhu va ta tlheriseriwa mali ya vona. |
| Ndlela ya le nawini na yo hlayiseka yo vekisa mali. | Ndlela ya le nawini na yo tshembheka yo vekisa mali. | I xidyoho xa vugevenga ku nghenisa xiave na ku phuromota xikimi xa phiramidi. Vatekaxiave va na nxungeto wo lahlekeriwa hi mali. |
| Tindlela to pfuna tikona. | Tindlela to pfuna tikona. | Tindlela to pfuna titala ku kala. |

1. **Swivutiso swa nkoka leswi u faneleke ku swi vutisa loko munhu kumbe khamphani yi lava leswaku u endla vuvekisi na yona?**

* Xana u tsarisile na FSCA? Xana nomboro ya layisense ya Muphakeri wa wena wa Vukorhokeri bya mali hi yihi? (FSP)?
* Eka xiyimo xa xitokofela- xana mi tsarisile na NASASA? Xana nomboro ya nwina ya ntsariso hi yihi?
* Xana ndzi nga langutisa milawu ya n'wina ya xitokofela lexi? Xana i vamani varhangeri va xitokofela naswona vuxokoxoko bya vona bya vutihlanganisi hi byihi, leswaku ndzi ta vulavula navona?
* Xana i nkarhi woleha ku fika kwihi mi ri eka bindzu ro vekisa?
* Xana mi tsarisile na Vandla ra Nkunguhato wa Mali (FPI)?
* Xana minga ndzi komba xikombiso xa ntsariso wa khamphani ya n'wina?
* Xana minthwaso ya nwina hi yihi?
* Xana mi lava leswaku ndzi tivisa kumbe ku rhikhuruta vanhu van'wana?
* Xana minxungeto ya xikimi lexi hi yihi?
* Xana ndzi vekisa eka ximakiwa xihi xa mali? (Tivonelo eka swimakiwa swa khiripitokharensi tanihi leswi swi nga lawuriweku e SA naswona ku hava mpfuno lowu nga kona sweswi).
* Xana ndzi ta kuma tikhopi ta matsalwa lama sayiniweke?

1. **Leswi u nga swi endlaka loko u ri muxanisiwa wa vuxisi bya xikimi xa phiramidi**

* Mangala vuxisi eMaphoriseni ya Afrika Dzonga (SAPS).
* Loko u ehleketa leswaku u nghenisa xiave eka xikimi xa phiramidi, u nga ha tihlanganisi na vaxisi naswona u nga ha vekisi mali yin'wana.
* Loko u nyikile vaxisi vuxokoxoko bya wena bya akhawunti ya le banfi, tivisa bangi ya wena hi xihatla.
* Yimisa tioda hinkwato to teka mali hi xihatla.
* Hlayisa vuhlanganisi hinkwabyo byo tsariwa lebyi u byi kumeka ku suka eka xikimi xa phiramidi. Leswi swi ta pfuna tanihi vumbhoni bya valawuri lava faneleke.

Tivoneli leswaku u lava ku va thagete ya vaxisi van'wana kumbe swikimi swa vuxisi. Vaxisi vatala ku avelana vuxokoxoko hi vanhu lava va nga va thageta va humelela kumbe ku vonana na vona, va tirhisa vutitivisi byo hambana ku endla vuxisi byo ya emahlweni.

Vanhu lava se va nga va vaxanisiwa va vuxisi va le ka nxungeto eka "mfanelo yo kuma mali leyi va xisiweke". Leswi hi loko vaxisi va tihlanganisa na vanhu lava se va lahlekeriweke hi mali hikwalaho ka vuxisi no koxa ku va vaofisiri vo bohelela nawu kumbe maloyara. Va tsundzuxa muxanisiwa leswaku va nga va pfuna ku "kuma " mali ya vona leyi lahlekeke- kambe va lava mali.

**Vutihlanganisi bya nkoka:**

Ku kambela loko muphakeri wa vukorhokeri bya mali a pfumeleriwile ku ku xavisela swimakiwa swa mali na vukorhokeri, u nga tihlanganisa na Vulawuri byo Fambisa Xiyenge xa swa Timali (FSCA).

|  |  |
| --- | --- |
| Nomboro ya Senthara ya Tiqingho | 0800 20 37 22 (FSCA) |
| Swichibodo ya FSCA | 012 428 8000 |
| Nomboro ya fekisi | 012 346 6941 |
| Imeyili | [info@fsca.co.za](mailto:info@fsca.co.za) |
| Adirese ya ndhawu | Riverwalk Office Park, Block B, 41 Matroosberg Road, Ashlea Gardens,  Pretoria, South Africa 0081 |
| Adirese ya poso | P.O. Box 35655, Menlo Park, Pretoria, 0102 |
| Webusayiti | [www.fsca.co.za](http://www.fsca.co.za) |

Ku kuma mahungu yotala ya dyondzo ya ntirhiso wa mali tihlanganisi na Ndzawulo ya FSCA’ ya Dyondzo ya Vatirhisi.

|  |  |
| --- | --- |
| Imeyili | [CED.Consumer@fsca.co.za](mailto:CED.Consumer@fsca.co.za) |
| Webusayiti | [www.FSCAMymoney.co.za](http://www.FSCAMymoney.co.za) |

Ku kambela loko xitokofela xi tsarisiwile, u nga tihlanganisa na Nhlangano wa Rixaka wa Xitokofela xa Afrika Dzonga (NASASA).

|  |  |
| --- | --- |
| Riqingho | 087 898 0987 |
| Imeyili | [info@nasasa.co.za](mailto:info@nasasa.co.za) |
| Adirese ya ndhawu | Kildrummy Office Park, Building 8 Glenfiddich, Witkoppen Road & Umhlanga Avenue, Paulshof, Sandton, 2191 |
| Webusayiti | www.nasasa.co.za |

Loko u lava ku mangala swikimi swa tidiphoziti to ka ti nga ri enawini, tihlanganisi na Bangikulu ya Afrika Dzonga (SARB) kumbe "Prudential Authority" (PA).

|  |  |
| --- | --- |
| Riqingho | 012 313 3911 / 0861 12 7272​ (General enquiries) |
| Fax | 012 313 3758 |
| Imeyili | [SARB-PA@resbank.co.za](mailto:SARB-PA@resbank.co.za) |
| Adirese ya ndhawu | South African Reserve Bank, 370 Helen Joseph Street, Pretoria 0002 |
| Adirese ya poso | Prudential Authority, South African Reserve Bank, P O Box 8432, Pretoria 0001 |
| Webusayiti | www.resbank.co.za |

|  |
| --- |
|  |
|  |

Un'wana na un'wana loyi a lemukaka hi xikimi xa phiramidi u fanele a mangala eka Khomixini ya Rixaka ya Vatirhisi (NCC).

|  |  |
| --- | --- |
| Riqingho | 012 428 7000 / 012 428 7726 |
| Imeyili | [complaints@thencc.org.za](mailto:complaints@thencc.org.za) |
| Adirese ya ndhawu | Building C – South African Bureau of Standards Campus, 1 Dr Lategan Road, Groenkloof, Pretoria |
| Adirese ya poso | PO Box 36628, Menlo Park, 0102 |
| Webusayiti | [www.thencc.gov.za](http://www.thencc.gov.za) |

Ku dyondza swotala hi swikimi na ku kambela loko u thagetiwa endzela webusayiti yo Tivisa Vuxisi

www.fraudalert.co.za

© 2020 FSCA

XITSUNDZUXO

*Mahungu lama nga kona eka xibukwana lexi xa mahungu ya nyikiwile hi Vulawuri byo Fambisa Xiyenge xa swa Timali (Financial Sector Conduct Authority) (FSCA) hi xikongomelo xo kuma mahungu ntsena. Mahungu lama a ma endli xitsundzuxo xa nawu, xa xiphurofexini, kumbe xa swa timali. Loko nhlayiso wun'wana na wun'wana wu endliwile ku tiyisisa leswaku leswi nga endzeni swi na nkoka no pfumala xihoxo, FSCA a yi nyiki tigarantiyi, ku tiboha kumbe tiwaranti hi ndlela leyi naswona a yi amukeli ndzhwalo wihi kumbe wihi wa nawu kumbe vutihlamuleri bya leswi nga endzeni kumbe mpfumaleko wa xihoxo eka mahungu lama nyikiweke , kumbe ndzahleko wihi kumbe wihi lowu vangiweke lowu tumbulukaka hi ku kongomisa kumbe hi ndlela yo ka yi nga kongomisi hi mayelana na ku tshembheka hi ku tirhisiwa ka mahungu yalowo. Handle ka laha swi kombisiweke, mpfumelelo wa ntsariso wa mahungu hinkwawo i wa FSCA. Ku hava xiphemu xa xibukwana lexi xa mahungu xi nga kandziyisiwaka nakambe kumbe ku hundziseriwa kumbe ku tirhisiwa nakambe kumbe ku endliwa leswaku xi kumeka hi ndlela yihi kumbe yihi kumbe hi mediya yihi kumbe yihi handle ka loko mpfumelelo wo tsariwa wosungula wu kumiwile ku suka eka Hofisi ya Huvo hi ku Angarhela ya Vulawuri bya Mafambiselo ya Xiyenge xa swa Timali*